বব উইলিস ট্রফি
বব উইলিস ট্রফি হল ইংল্যান্ড ও ওয়েলস ক্রিকেট বোর্ড পরিচালিত প্রথম-শ্রেণীর ক্রিকেট প্রতিযোগিতা, যা ১৮ টি কাউন্টি ক্লাবগুলির মধ্যে অনুষ্ঠিত হয়ে থাকে। এটি ২০২০ সালে কোভিড-১৯ মহামারীর জন্য কাউন্টি চ্যাম্পিয়নশিপ বাতিল হলে শুরু হয়। ট্রফিটি প্রাক্তন ইংরেজ অধিনায়ক ও ফাস্ট বোলার বব উইলিসের নামে নামাঙ্কিত, যিনি ২০১৯ সালের ডিসেম্বরে পরলোক গমন করেন। ২০২০ সালে সম্পূর্ণ প্রতিযোগিতা লিগ পর্ব ও ফাইনাল ম্যাচ নিয়ে গঠিত ছিল। ২০২১ সালে এটি একটি ফাইনাল ম্যাচবিশিষ্ট ছিল যাতে ২০২১ কাউন্টি চ্যাম্পিয়নশিপ ডিভিশন ১-এর প্রথম দুই দল অংশ নেয়।